open-index/open-wikipedia-markdown huggingface dataset:
Cruce

Un **cruce** es un intersection de duo lineas, un horizontal e un vertical o le apparato que secun le tradition de ecclesias christian serviva pro le execution de Jesus Christo.
## Etymologia
Ab le latino *crux, crucis*, in le Biblia Vulgata iste parola se usa pro traducer le termino grec *stauros* que originalmente significava un sol pecia de ligno portate per le condemnato sur su spatulas usque al loco del execution, e que esseva fixate horizontalmente super un altere palo vertical.
Communion aperte

**Communion aperte** es le Cena del Senior celebrate con nulle restriction de participation. Contrasta con: Communion claudite.
Communion claudite

**Communion claudite** es le Cena del Senior celebrate con participation restringite a membros effective del congregation e a altere personas approbate per le ancianos del ecclesia. Contrasta con: Communion aperte.
Consubstantiation

Un termino usate pro referer se al theoria del presentia real de Christo in le Eucharistia, associate specialmente a Martin Luther, le qual assere que le substantia del pan e del vino eucharistic es date insimul al substantia del corpore e del sanguine de Christo.

Vide: Cena del Senior. 
Simile a Presentia physic, Ubiquitate. 
Contrasta con: Presentia real, Presentia symbolic, Transubstantiation.
Eucharistia

Le termino **eucharistia** es usate pro referer se al sacramento del *Cena del Senior*, sancte communion o, in le catholicismo, missa.

Le definition del Eucharistia in le Codice de Jure Canonic de 1983 como le sacramento ubi Christo ipse “es continite, offrite, e recipite” indica le tres aspectos del Eucharistia secundo le theologia catholic: le presentia real de Christo in le Eucharistia, le Sante Communion, e le sancte sacrificio del Messa.

Le nomine "Eucharistia" veni del parola grec eucharistia, que significa "action de gratias" e refere al relatos del Ultime Cena in Mattheo 26:26–28, Marco 14:22–24, Luca 22:19–20 e 1 Corinthios 11:23–29, tote los qual narra que Jesus “da gratias” quando prendeva le pan e le vino.

Le termino Missa refere al acto per le qual le sacramento del Eucharistia veni in existentia, durante que le termino Sante Communion refere al acto per le qual le Eucharistia es recipite.

Sancte Sacramento es un termino devotional usate in le Ecclesia Catholic pro referer se al species eucharistic (pan e vino sacramental consecrate). Hostias consecrate es conservate in un tabernaculo post le Messa, assi que le Sancte Sacramento pote esser portate facilemente al infirmos e morientes foras del tempore del Messa. Isto rende possibile etiam le practica devotional del adoration eucharistic.

## Etymologia
Le termino deriva del greco antique εὐχαριστέω eucharistéo‚ *io dice gratias*). 
## Definition
Un del duo sacramentos prescribite in le Nove Testamento (alteremente nominate: *Cena del Senior* o *Communion*) como signo graphic del obra de Christo. Fundate super Mattheo 26:26-28. 
## Vide etiam
* Presentia physic
* Presentia real
* Presentia symbolic
* Transubstantiation
* Consubstantiation
* Communion claudite
* Communion aperte
Canone (disambiguation)

----
CANONE (n) [kà-no-ne] 
----
**Etymologia:**
:Ab le lat. *canone(m)*, que deriva ab le gr. *kanón -ónos* 'regula, canna', pois per translato 'norma, regula'

**Definition:**
* regula, norma, principio fundamental. P. ex. Le canone del beltate classic; comportar se secundo le canones | (philos.) criterio de veritate; principio que regula un procedimento cognoscitive.
* Sur le base de Galatas 6:16 se parla de un "canone del fide" (lat. *regula fidei* que collige in un confession (symbolo) le principal affirmationes del ecclesia antique.
* Le lista del scriptos considerate per le Ecclesia como fonte del revelation divin (Biblia). Le canone del Vetule Testamento esseva establite in le synodo de Jamnia circa in le anno 100 p. C.; illo del Nove Testamento esseva establite definitivemente in le 39me epistola de Athanasio e dal synodos de Roma, Hippona, e Carthagine durante le 4e seculo d: C.
* In le derecto canonic del Ecclesia catholic roman, decreto, norma de valor universal emanate per le ecclesia in materia de fide o de disciplina ecclesiastic; alsi, cata uno del articulos del codice de derecto canonic. P. ex. Le canone del concilio de Trento; mentionar le canone cinque | catalogo officiale del sanctos canonisate.
* Canone del missa (eccl.) le parte essential del missa catholic-roman, ab le prefatio al communion.
* (mus.) structura musical a plure partes typic del polyphonia antique, fundata sur le reprisa e le imitation rigorose del melodia proponite intialmente per uno del partes. 

## Vide alsi
* Apocryphos
Cornelius van Til

**Cornelius van Til** (1895-1985) esseva un apologista nederlandese‎ e creator del apologetica presuppositionalista. Professor al Westminster Theological Seminary (Philadelphia, USA) durante 46 annos, Van Til abandonava le Princeton Theological Seminary quando ille institution acceptava le principios del liberalismo e del approche critic al Biblia. 

## Vide etiam
Apologetica presuppositionalista
Calvinismo

**Calvinismo** [kal-vi-nís-mo] es un termino ambigue, usate con duo significatos distincte. Primo, illo se refere al ideas religiose de corpores religiose (como le Ecclesia reformate) e individuos (como Theodoro de Beza) le quales esseva profundemente influentiate per Johannes Calvin, o per documentos scribite per ille. Secundo, illo se refere al ideas religiose de Johannes Calvin ipse. Ben que le prime senso es multo plus commun, il ha un recognoscimento crescente que iste termino induce in error. (Red. Paolo Castellina).

Le **theologia del reformation** es le instrospectiones theologic del reformatores del seculo 16, particularmente de Martin Luther e Johannes Calvin. Aliquando iste termino se usa pro distinguer le theologia lutheran del theologia del calvinismo.

Le **reformation magistral** es un termino usate pro referer se al alas lutheran e calvinista del Reformation, in opposition al ala radical (Anabaptismo).

## Vide etiam
* Theodoro de Beza
* Johannes Calvin
* Guillaume Farel
Credentia

Un **credentia** es le action de:

# acceptar le veritate de alco
# poner fide in alco
# haber confidentia in alco o alcuno

### Vide etiam
* confidentia
* fide

**Essayos:**
* Que significa creder secundo le fide biblic ab le puncto de vista del christianitate reformate.
Catechismo

Le **catechismo** [ka-te-kíz-mo], ab le greco *katecheo* pro "inseniar" o "instruer", es un manual popular de doctrina christian, normalmente in forma de questiones e responsas, intendite pro le instruction religiose
Catholic

**Definition:**
:Litteralmente *universal*. Referentia al corpore de Christo, le Ecclesia. Iste termino esseva appropriate per le Ecclesia catholic roman. 

## Vide etiam
* Catholicismo
* Ecclesia invisibile
Causa sui

**Etymologia:**
:Ab le latino *causa sui* pro "causa de se mesme"

**Definition:**
:In theologia, le concepto que Deo es increate.
Cesaropapismo

Le ** ''Cesaropapismo'' ** es un forma de governamento in le qual le autoritate civil secular intende governar sia le Ecclesia sia le Stato.
Christologia

### Etymologia

:Ab le gr. *chrio*, unguer; *christos*: 1) como appellativo: le Uncto, le Messia, hebr. *mashiah* le christo; 2) como nomine proprie: Christo.

### Definition
# Originalmente se intendeva le doctrina super le persona e le obra de Jesus Christo.
# Pois se distingueva inter *christologia* (doctrina super le persona e le duo naturas de Christo, divin e human) e *[[soteriologia]]* (doctrina super le obra de redemption de Christo).

## Terminos derivate
# *christologic* (adj.) - un expression referente se al persona o al obra de Jesus Christo.

## Vide etiam
* Perspectivas christian de Jesus
Cinque vias

## Definition
Termino standard que se refere al cinque argumentos pro le existentia de Deo, associate particularmente a Thomas de Aquino.
Communion (disambiguation)

COMMUNION (s) [kom-mu-nión]

## Etymologia
Ab le latino *cum* e *unio* ("in union con")

## Definition
# acto de compartir cosas, pensatas o emotiones
# acto de association o union con alcun o alco altere
# le celebration del Eucharistia, lo mesme que Cena del Senior
# acto de reciper le elementos del Eucharistia
# le elementos del Eucharistia per se
Ecclesia Congregational

**Ecclesia Congregational**: Uno del quatro modellos major de governamento del Ecclesia. Le membros del Ecclesia local reunite in assemblea es le sede del governamento de ille corpore. 

## Vide etiam
* Presbyterianismo
* Ecclesia Episcopal
* Papista
* Patriarchato
Consequentialismo

Le **consequentialismo** es le argumento ethic que le rectitude o incorrectitude de un action o activitate reside solmente in su consequentias o resultatos.
Credo

**Credo** (L. "io crede"). Un definition formal o summario del fide de un religion

In le religion christian le credos plus importante es generalmente illos cognoscite como le **Credo apostolic** e le **Credo nicene.**

Le christianos crede in un Deo, le qual existe eternamente in tres personas: le Patre, le Filio, e le Spirito Sancte. Illes es identic in essentia, equal in potentia e gloria, e illes possede precisemente le mesme attributos e perfection. Secundo le credo christian, Deo es invisibile, personal, eterne, independente, immutabile, verace, confidibile, omnipotente, soveran, omnisciente, juste, sancte, bon, amabile, misericordiose, patiente e disponibile al gratia.

## Credo apostolic
Le Symbolo Apostolic esseva disveloppate inter le secunde e le novesime seculos. Illo es le credo le plus popular usate in le culto de christianos occidental e forma le base del fide e del identitate del grande majoritate del ecclesias christian. Su doctrinas central es illos del Trinitate e de Deo le Creator.

Un legenda conta que le Apostolos ipse lo scribeva le decime die post le ascension de Christo in celo. Isto, tamen, non es le caso, ben que le nomine remaneva. Tamen, cata un del doctrinas que se trova in le Credo pote esser traciate a affirmationes currente in le periodo apostolic. Le version le plus antique del Credo es forsan le Credo Interrogatori de Hippolyto (circa AD 215). Le forma actual se trovava pro le prime vice in le scriptos de Cesario de Arles (m. 542).

Le Credo esseva apparentemente usate como summario del doctrina christian pro le candidatos al baptismo in le ecclesias de Roma. Pro isto illo es etiam appellate Le Symbolo roman. Como in le version de Hippolyto, illo se trovava in formato de demanda e de responsa: le candidatos al baptismo respondeva affirmativamente que illes credeva a cata affirmation.

### Traduction del credo apostolic
*Io crede in Deo Patre omnipotente, Creator del celo e del terra. E in Jesus Christo, Su Filio unigenite, Domino nostre; qui esseva concipite per le Spirito Sancte, nascite ex le virgine Maria; Ille suffreva sub Pontio Pilato, esseva crucifigite, moriva e esseva sepulte; ille descendeva a in le inferno; le tertie die Ille resurgeva del mortos; Ille ascendeva al celo; Ille sede al dextera de Deo Patre omnipotente; de ibi Ille venira a judicar le vivos e le mortos. Io crede in le Spirito Sancte; le sancte ecclesia universal; le communion del sanctos; le remission del peccatos; le resurrection del carne; le vita eterne. Amen.*
Credos ecumenic

**Credos ecumenic**. Credos concordate generalmente per le Ecclesia christian, e formulate ante le hegemonia del Ecclesia catholic roman.

## Vide etiam
* Christianismo credal.
Critica del fontes

**Critica del fontes**: Un subdivision del Critica historic le qual examina le fontes del Scripturas e que cerca de discerner le autor original del varie unitates biblic. Compara: Critica textual, Critica del formas, Critica historic, Critica del redaction, Critica litterari, Critica sociologic.
Critica del formas

**Critica del formas**: Examination del Scriptura que cerca de discerner le significato per divider le Biblia in unitates basate sur le forma o genere de cata uno de illos. Le criticas del formas deveniva popular in le prime parte del annos 1900. Illo presuppone que le Scriptura esseva transmittite oralmente per longe periodo ante esser ponite in scriptos. Per analysar le varie elementos de motivos in un unitate de forma, se reputa que le Biblia pote esser comprendite como un tradition que se developpa, plus tosto que un revelation divin. Compara: Critica textual, Critica structural, Critica historic, Critica del redaction, Critica del fontes, Critica litterari, Critica sociologic. Connectite con: Formgeschichte.

## Demythologisation
Le **demythologisation** es un approche al theologia particularmente associate con le theologo german Rudolf Bultmann (1884-1976) e su discipulos, le qual se appoia al credentia que le conception del mundo del Nove Testamento es mythologic, corresponde a un mytho. Pro comprender lo e applicar lo a nostre moderne situation, il esserea necessari que nos elimina le elementos mythologic.
Critica del redaction

**Critica del redaction**: Examination del Scripturas que cerca de discerner le significato del Biblia per le manieras in le quales illo ha essite editate e cambiate durante le tempore. Illo presuppone que le Parola de Deo es un simple tradition manipulate durante le seculos per le homines. Compara: Critica textual, Critica del formas, Critica structural, Critica historic, Critica del fontes, Critica litterari, Critica sociologic.
Critica historic

**Definition:**

* Le *critica historic* es un processo del exegese que studia le textos biblic secundo le criterios que guida le recerca historic scientific.
* Nos pote indicar como elementos distinctive le sequente characteres: analogia (confrontabilitate con altere factos), correlation (interrelation con altere factos); controllabilitate (E. Troeltsch)-
* Iste methodo condice a dar judicamentos critic, p. ex. super le developpamento historic de Israel o del vita de Jesus, como es in parte presentate per le scriptos biblic. In tal labor, critica non significa repulsar o excluder, ma evalutar e distinguer, pro poter comprehender le exigentias e le valores ancora actual del message, nonobstante le conditionamento historic del textos. In omne caso, le critica historic non pote pronunciar ulle judicamento super le instantias *de un texto qua annuncio*, durante que plure contos biblic non es a intender como reportages historic, ma qua proposito prophetic o evangelic.
* Examine del Scriptura que cerca de descerner le significato del Biblia per reconstruer le contexto historic in le qual illo esseva scribite. Elementos include: tempore, placia, circumstantias, autores, e auditorio. 

**Compara con:**

Critica textual, Critica del formas, Critica structural, Critica del redaction, Critica del fontes, Critica litterari, Critica sociologic.
Critica textual

**Le critica textual** es un branca del exegese in le qual on considera le facto que le textos biblic esseva transmittite in numerose manuscriptos, le si-dicite codices, que frequentemente differe le un del altere in plure particulares. Le deber del critica textual, quando illo labora con differente traditiones del texto (le si-dicite variantes), o con textos corrumpite (i. e. incomplete e, in parte, intraducibile), es de considerar le tradition textual in su complexo, pro poter reconstruer – per medio del application de principios methodologic scientific – le texto le plus antique possibile. Le critica textual require le cognoscentia de differente manuscriptos e bon familiaritate con le characteres del lingua grec e hebree.

Le critica textual anque es un examination del Scriptura que cerca de discerner le texto original con le objectivo de discoperir lo que le autores original, de facto, scribeva.

**Compara con:** Critica del formas, Critica historic, Critica del redaction, Critica del fontes, Critica litterari, Critica sociologic.

In le critica litterari del Biblia, **variantes** es lectiones differente o alternative de un texto particular, debite al facto que le transmission del textos biblic eveniva per manuscriptos o codices differente e, aliquando, divergente. Le **variantes textual** es differentias in le lection del mesme versettos inter copias existente del manuscriptos biblic.
Charisma (disambiguation)

**Charisma** (s) [ka-ríz-ma]

**Etymologia:**
:Ab le greco *charisma* pro "favor", "benevolentia", "gratia", "dono", ab le verbo *charizesthai* "favorer" ab *charis* "gratia" relationate al verbo *chairein* "gaudiar se"

**Pote esser referite a:**

* Un synonymo de simpatia.
* Le dono facite per gratia, le dono de un capacitate per le obra del Spirito Sancte.
* In le theologia medieval, le termino charisma se usava pro designar un dono spiritual, conferite a individuos per le gratia de Deo. 
* Desde prime parte del 20e seculo le termino charismatic esseva associate a stylos de theologia e de culto que pone emphase particular sur le presentia e experientia immediate del Spirito Sancte.
* Le *charismatico* es un homine o un femina que esseva dotate de un special dono de gratia, p. ex. un actor un politico o altere personas famose.
Casuistica

La **casuistica** ([ca-su-ìs-ti-ca], ab le lat. *casus*, caso) es le tentativa, sur nivello juridic o ethic, de comprender, acclarar e regular omne singule caso de un possibile action, applicante un systema jam elaborate in avantia sur le base de exemplos analogue. Ubicunque se reputa posseder un systema ordinate de valores ethic, es general le aspiration a dar prescriptiones normative pro omne singule casos. Isto comporta un forte limitation del libertate de decision e un comportamento responsabile. Le casuistica se developpava notabilemente in le Judaismo e in le theologia moral catholic-roman del Scholasticismo, e es typic de gruppos religiose totalitari.
Chiliasmo

Le **chialismo** es un doctrina apocalyptic que deriva del Parsismo; sur le base de Apocalypse 20:1-6, se defini assi le expectation in Millenarismo de un interregno de Christo destinate a durar mille annos de post su retorno.

Su etymologia es del greco *chìlioi*, mille.

## Vide etiam
* Parousia
Contabile

Un **contabile** es un experto in affaires monetari o un persona qui travalia con contos como vocation.

## Definition
:** ''adj.'' **
# capace de esser contate

:** ''s.'' **, pl. -bi•les. 
# un experto in affaires monetari (pecuniari)
# un persona qui travalia con contos como vocation

## Terminos relationate
* contar
* contator
* conto
Christocentrismo

El **christocentrismo** [chri-sto-cen-trì-smo] es un currente de pensamento christian que emphatisa le centralitate del persona e del obra de Jesus Christo in le fide e in le vita non solmente del singule credente e del Ecclesia, ma del universo ipse. Cfr. Ephesios 1:1-14. Jesus Christo remane assi al centro del attention, e non, p. ex. le ecclesia, un institution religiose, leges e/o similar.

## Derivatos
**Christocentric** adj. que pone exclusivemente Jesus Christo al centro del attention.
Christiano

**Christiano** [kri-sti-à-no] (ab Christo)) es le appellativo del discipulos de Jesus Christo, date pro le prime vice in le citate de Antiochia. Cfr. Actos del Apostolos 11:26. On pote anque dicer que ille es le persona que committe, confide, consecra, dedica su vita, in fide e obedientia, a Jesus Christo como proprie Senior e Salvator secundo le inseniamento e le exemplos del Nove Testamento o le persona que es connectite, se refere, al cultura e civilisation inspirate per le inseniamento de Jesus Christo, in contr., p. ex. a islamico, buddhista etc.

## Derivatos
* **Christian** (adj) de Jesus Christo, del religion predicate de Ille: doctrina, fide christian. P. ex. ecclesias christian, illos inspirate per le inseniamento de Christo, etc.
* **[[Christianitate]]**
Christianitate

**Christianitate** es:
# Le esser christiano; le condition de christiano.
# Le insimul de tote le populos cuje cultura esseva influentiate del inseniamento de Jesus Christo; tamben le insimul del territorio geographic habitate per illes; le mundo christian.
# Synonymo de Christianismo.
# Termino utilisate in le scriptos del Testes de Jehovah in senso dispreciative pro referer se a "false" o "infidel" christianos, i.e. qui non pertine a lor movimento religiose.

## Etymologia

Ab christiano; ab Christo.

## Vide etiam
* Christianismo
Contraposition

Action de contraponer.

**Etymologia:**
:**Contraponer**: Ab le latino *contra* e *ponere* "poner in contradiction*

*'Definition:'''
# Poner se in contradiction con qualcuno.
# Poner in contrasto directe o complete opposition a alco altere.
Culto

**Culto** es le adoration, honor, fide e obedientia que es debite a deitates o sanctos e a lor templos, sanctuarios o ecclesias; le culto se manifesta per rituales e ceremonias. Su existentia (presente o passate) se concretisa in templos, sanctuarios e ecclesias, e in idolos.

## Etymologia

Ab *coler* [col-/cult-], in le senso de cultivar.

## Vide etiam

* Secta
* Religion
* Liturgia
Cuba

**Cuba**, officialmente **Republica de Cuba**, es un nation insular in le Mar Caribe. Illo consiste del insula de Cuba, le Isla de la Juventud, e plure archipelagos. Havana es le capital e plus grande citate in Cuba; Santiago de Cuba es le secunde plus grande citate. Cuba es le plus populate nation insular in le Mar Caribe. Su gente, cultura, e costumes se deriva de plure fontes: le gente Taíno e Ciboney, le era de colonialismo espaniol, le introduction de sclavos african; e su proximitate al Statos Unite de America.

Cuba es un del dece-tres paises que forma le America Insular, Antillas o insulas del mar Caribe, e un del trenta e cinque del continente american. Le archipelago es completato per le insula del Juventute e plus de mille parve insulas: Cayo Coco, Cayo Guillermo, Cayo Santa María, Cayo Las Brujas, Cayo Ensenachos e Cayo Cruz, in le archipelago cognoscito como Jardines del Rege; Cayo Jutías e Cayo Levisa, in le archipelago del Colorates; e Cayo Largo del Sur in le archipelago del Canarreos, inter alteres. Face frontiera, al nord, con le stato statounitense de Florida, con le Bahamas, al west con Mexico, Honduras e al sud con le Insulas Caiman y Jamaica. Al sud-est de Cuba, es le insula de Hispaniola.
Chronica

Generalmente un **chronica** (latino *chronica*, ab le Greco χρονικά (ab χρόνος)) es un conto historic de factos e eventos in ordine chronologic. Typicamente le eventos importante e le eventos minus importante ha equal peso. Isto constrata con le narrativa o historia, que focalisa in eventos importante e exclude illos que le autor non vide como importante.

## Terminos derivate
Le parola **chronista** veni ab le greco *chronos*, tempore; ab le latino *chronica*. Un **chronista** pote esser:

* Antique scriptor de **chronica**s, p. ex. *un chronista del epocha del antique Roma*.

* In le jornalismo, un redactor que labora al servicios de chronica; p. ex. *un chronista sportive*.

* In le critica litterari del Biblia, **chronista** es le nomine conventional date a un gruppo de autores incognite al qual remonta le obra historic nominate "chronistic" del Vetule Testamento. Illo imbracia le libros de 1 Chronicas, 2 Chronicas, Esdra, e Nehemia. Le *Obra historic chronistic* describe in le prime parte (1 e 2 Cr) le historia de Israel ab Adam usque al exilio. Al centro il ha le reges David e Salomon. Le secunde parte del obra (Esdra e Nehemia) narra le retorno a Jerusalem del Judeoos e le reconstruction del Templo e del muros del citate, usque al consecration del templo e le re-lectura public del Lege. A differentia del Deuteronomista, le Chronista se monstra interessate como le Codice sacerdotal al institutiones cultual e liturgic. Le chronista describe le historia de Israel circum le liturgia del templo e vide le culto (liturgias, festas, sacerdotes, cantores) le centro supportante del existentia de Israel. Le obra chronistic es datate ab le 4e al 3e seculo a. C. Vide alsi: Deuteronomio, Codice sacerdotal.
Catto domestic

Le **catto domestic** (fem. **catta**) (*Felis silvestris catus* o *Felis catus*) es un mammifero domestic del familia Felidae, con ungulas retractile, carnivoro, de pilos dense e suave. Insimul con le can, illo es un del animales domestic le plus commun.

Illo fluctua normalmente inter le 3 e le 8 kg de peso. Alcun cattos, como illos del racia *ragdoll*, pote pesar plus de 8 kg. Le cattos domestic pote viver circa 15 annos si ben curate. Le catto plus longeve registrate viveva 34 annos.

Le cauda servi pro mantener le equilibrio e pote fluctuar multo in talia. Le cattos del racia *Manx* non ha cauda. Su dentes e patas es adaptate a su stilo de vita carnivore.

Le gestation del catta dura 55 die e illo parturi inter 2 e 6 cattones, que lacta inter 3 e 4 septimanas.

Le cattos ha un grande varietate de colores de pilos. Illos pote haber le pilos longe o curte, salvo le racia *sphynx*, que non ha pilos.

## Domestication del catto
Le catto es un animal de compania. Illo es plus independente que le can, sed tamben pote esser multo affectuose.

On debe habituar le catto al personas desde su infantia. 
Per natura le catto es un animal chassator. Le cattos de ferma vive de forma semisalvage e chassa muses e rattos, animales damnose. Multe cattos domestic occide insectos grande, rattos e parve aves per instincto.

## Historia e mythologia
Le catto esseva domesticate per le egyptianos circa 4.000 adC, pro le controlo de muses e rattos. Pro illes le cattos esseva sacrate, e le castigation pro occider un era le morte. Le dea Bastet era representate con capite de catto.

Non obstante, in le Medievo, on pensava que le cattos era proxime al magas, o al Satan. Durante le festas, a vices on combureva cattos vive.

## Le catto in le cultura popular
On dice traditionalmente que le catto ha septe vitas, novem pro le anglosaxones.


Cat02.jpg
White Cat Nursing Four Kittens.jpg|Catta allactante
Predatorycat ubt.jpeg|Catto chassator
Felis silvestris catus 2.jpg|Un catto addormite. Le catto es un animal habitualmente silentiose e quiete.

## Sensos del catto
Le catto ha sensos multo disveloppate, per exemplo le vista e le audito.

## Vide etiam
*
Concordantia Strong

Le **concordantia complete Strong** (*Strong's Exhaustive Concordance of the Bible*) lista cata parola significative in le Biblia e referentia cata parola al linguas original hebree e grec usate per le scriptores. Le concordantia esseva primo publicate in 1890 per le dr. James Strong. Le obra de su vita esseva de provider al studiantes del Biblia un instrumento accurate e functional pro comprehender le linguas per le quales Deo nos communicava Su Parolas. Ille e alteres laborava durante 35 annos sin le adjuta del technologia que nos ha hodie. Le obra del dr. Strong poteva superar le proba del tempores e illo es ancora hodie recognoscite como un del adjutas essential pro studiar le Biblia per gente de tote le mundo.

Le proposito primari del concordantia es de provider un medio effective pro identificar e trovar un verso o un passage desirate in le Biblia. Cata parola listate es ligate numericamente al dictionario hebree o grec appropriate, in le qual es disponibile major adjuta.

## Ligamines externe
* http://bible.crosswalk.com/Lexicons/NewTestamentGreek/
Copyleft

Le termino anglese **copyleft** [kó-pi-left] refere al application de copyright (derectos de autor) pro assecurar le libertate public a modificar, meliorar e redistribuer un obra autorisate e omne projectos derivate ab illo. Le concepto esseva inventate per Richard Stallman in 1984 pro le distribution de software, ben que illo es hodie usate etiam pro altere typos de material.

Secundo *copyleft,* le possessor de un copyright imparti un licentia irrevocabile al recipiente de un copia, permittente su redistribution (includente le vendita) de altere copias possibilemente meliorate o modificate, sub le condition que tote ille copias porta le mesme licentia e es rendite disponibile in un forma que facilita lor modification.

## Historia

Le concepto de *copyleft* nasceva quando Stallman elaborava un interpretator de Lisp (un linguage de programmation pro computatores). Symbolics, Inc., un fabricante de computatores hodie defuncte, peteva a Stallman permission pro le uso de su interpretator de Lisp, e Stallman lo concedeva. Dunque Symbolics extendeva e meliorava le interpretator de programmas.

Ma quando Stallman demandava accesso al meliorationes que Symbolics faceva a su interpretator, Symbolics refusava dar le accesso. Postea Stallman procedeva a crear le typo de licentia pro codice de computator que impedirea iste typo de action.

## Patentes

Le idea de *copyleft* es suggerite de plus in plus pro patentes, como le patente public in projectos commun le qual permitte uso libere del patentes contribuite al uso in commun sub certe conditiones (como per exemplo le abandonamento del derecto a facer application pro nove patentes non contribuite al uso commun de altere usatores in le projecto).

## Etymologia

Ab le anglese *copy* pro "copia" e *left* pro "leve" o "sinistre", in contrasto con *[[copyright]]*. Proveni del phrase anglese *Copyleft—all rights reversed* (tote derectos revertite), scribite per Don Hopkins in un message a Richard Stallman in 1984 como un joco de parolas pro le phrase legal *Copyright—all rights reserved* (tote derectos reservate).

## Terminos connexe

* Software libere
* Licentia Public General de GNU
* Licentia GNU pro Documentation Libere
* Licentia Public de Mozilla
* Licentia Public Q
* Licentia de BSD
* Licentia de X Window System
* Licentia de Contento Aperte
* Licentia de Arte Libere

## Themas connexe

* Copyright
* Proprietate intellectual
* Copynorm

## Ligamine externe
* What is copyleft?
Cinque solas

Le **cinque solas** [tsín-kwe só-las] es le slogans del Reformation con le referentia commun a "sol" (solmente). Intendite a esser considerate insimul, "solmente" in cata caso considera un aspecto del soteriologia. Como tales, illos esseva intendite a dicer: Le saltation solmente per le gratia, solmente per le fide in le sol Christo pro le gloria de Deo solmente per le sol Scriptura. 

## Vide etiam
* Sola gratia
* Sola fide
* Sola Scriptura
* Soli Deo gloria
* Solus Christus
Conversion (disambiguation)

------------
CONVERSION (n) [con-ver-si-òn]
------------
*Etymologia:*

Ab le lat. *conversione(m)*, der. an *convertere* "convertir". In le Biblia "conversion" traduce le hebr. *shub* e le greco *epistrophé, epistrophéin*.

*Definition:*

* Cambio radical e profunde de maniera de pensar, vita, habitudes, opiniones; in particular le transir da un religion a un altere: conversion ideologic, litterari; p. ex. "Le conversion de sancte Paulo". Vide: conversion in le Biblia.
* Transformation, cambio de un cosa in un altere: p. ex. le conversion de un gas in un liquido, de un titulo in moneta, de un decreto in un lege.
* (philol.) In le logica classic, operation per le qual ab un affirmation on trahe un altere, per le permutation del terminos (subjecto e predicato).
* (psychoan.) Processo per le qual un stato emotive o un conflicto psychic se transforma in un symptoma physic, p. ex. conversion somatic, hysteric.
* Cambio de directiobn de un motion (mesmo fig.): p. ex. conversion de route; conversion a dextera, a leve, conversion a U, manovra de un vehiculo que, remanente sur le mesme strata, inverte le senso de marcha.
* (Astron.) Movimento de un corpore celeste circum un centro.
* (inform.) Procedura pro transferer le datos de un systema al altere (p. ex. de un linguage de programmation a un altere, de un programma a un altere.
* (chem.) Relation inter le quantitate de un reagente transformate durante un reaction chimic e le quantitate initial.
COBOL

**COBOL** (acronymo del expression anglese *Common Business Oriented Language*) es un linguage de programmation.

## Historia

COBOL esseva disveloppate in 1959 in le "Conference on Data Systems Languages" (CODASYL). Iste consilio esseva formate per un collaboration inter le industrias, le major universitates, e le governamento del Statos Unite de America. Illo completava le specificationes del COBOL verso le fin del annos 1959. Illos esseva alora approvate per le Consilio Executive in januario 1960, e inviate al officio typographic del governamento, qui editava e imprimeva iste specificationes como **Cobol60**. COBOL esseva developpate in un periodo de sex menses, illo es un del linguages de programmation le plus vetere in uso actualmente.
## Referentia
*Articulo de COBOL ex Encyclopedia Britannica
Contortion

**Contortion** o **contortionismo** es un disciplina acrobatic. Illo es le acto de contorquer o de contorquer se. Contortion significa figurativemente etiam  fortiamento, complication, tortuositate, p. ex. "contortiones logic".
## Etymologia
Ab latino vulgar *contorsione(m)*, pro le class. *contortione(m)*, deriv. ab *contorquire* "contorquer". In Interlingua ab "contorquer" [-torqu-/-tort-].
Documento Q

Manuscripto que se reputa le fonte commun ab le qual le evangelios de Mattheo e Luca esseva scribite. Un theoria super le documento Q lo considera in su evolution durante tres phases: Q1 (simplemente un instruction pro credentes); Q2 (se adde argumentos polemic e material prophetic); Q3 (se adde material narrative). Malgrado isto, uno nunquam trovava un documento similar, sia como fragmentos o integremente.

## Documento M
Manuscripto hypothetic super le qual se reputa que le evangelio de Mattheo es fundate. Nulle simile documento ha jammais essite trovate, in toto o in parte. Simile a: *documento L*, *documento Q*.
Decennio

Le **decennio** es un periodo de dece annos.

## Le decennios post Christo
Vider le ligamines in basso pro information super le decennio correspondente.

Annos 2000, Annos 2010, Annos 2020

Annos 1900, Annos 1910, Annos 1920, Annos 1930, Annos 1940,
Annos 1950, Annos 1960, Annos 1970, Annos 1980, Annos 1990

Annos 1800, Annos 1810, Annos 1820, Annos 1830, Annos 1840,
Annos 1850, Annos 1860, Annos 1870, Annos 1880, Annos 1890

Annos 1700, Annos 1710, Annos 1720, Annos 1730, Annos 1740,
Annos 1750, Annos 1760, Annos 1770, Annos 1780, Annos 1790

Annos 1600, Annos 1610, Annos 1620, Annos 1630, Annos 1640,
Annos 1650, Annos 1660, Annos 1670, Annos 1680, Annos 1690

Annos 1500, Annos 1510, Annos 1520, Annos 1530, Annos 1540,
Annos 1550, Annos 1560, Annos 1570, Annos 1580, Annos 1590

Annos 1400, Annos 1410, Annos 1420, Annos 1430, Annos 1440,
Annos 1450, Annos 1460, Annos 1470, Annos 1480, Annos 1490

Annos 1300, Annos 1310, Annos 1320, Annos 1330, Annos 1340,
Annos 1350, Annos 1360, Annos 1370, Annos 1380, Annos 1390

Annos 1200, Annos 1210, Annos 1220, Annos 1230, Annos 1240,
Annos 1250, Annos 1260, Annos 1270, Annos 1280, Annos 1290

Annos 1100, Annos 1110, Annos 1120, Annos 1130, Annos 1140,
Annos 1150, Annos 1160, Annos 1170, Annos 1180, Annos 1190

Annos 1000, Annos 1010, Annos 1020, Annos 1030, Annos 1040,
Annos 1050, Annos 1060, Annos 1070, Annos 1080, Annos 1090

Annos 900, Annos 910, Annos 920, Annos 930, Annos 940,
Annos 950, Annos 960, Annos 970, Annos 980, Annos 990

Annos 800, Annos 810, Annos 820, Annos 830, Annos 840,
Annos 850, Annos 860, Annos 870, Annos 880, Annos 890

Annos 700, Annos 710, Annos 720, Annos 730, Annos 740,
Annos 750, Annos 760, Annos 770, Annos 780, Annos 790

Annos 600, Annos 610, Annos 620, Annos 630, Annos 640,
Annos 650, Annos 660, Annos 670, Annos 680, Annos 690

Annos 500, Annos 510, Annos 520, Annos 530, Annos 540,
Annos 550, Annos 560, Annos 570, Annos 580, Annos 590

Annos 400, Annos 410, Annos 420, Annos 430, Annos 440,
Annos 450, Annos 460, Annos 470, Annos 480, Annos 490

Annos 300, Annos 310, Annos 320, Annos 330, Annos 340,
Annos 350, Annos 360, Annos 370, Annos 380, Annos 390

Annos 200, Annos 210, Annos 220, Annos 230, Annos 240,
Annos 250, Annos 260, Annos 270, Annos 280, Annos 290

Annos 100, Annos 110, Annos 120, Annos 130, Annos 140,
Annos 150, Annos 160, Annos 170, Annos 180, Annos 190

Annos 00, Annos 10, Annos 20, Annos 30, Annos 40,
Annos 50, Annos 60, Annos 70, Annos 80, Annos 90

## Vide etiam
* Anno 
* Seculo (Tabula annual per seculos) 
* Historia
Die

]
Le termino **die** defini varie differente unitates de tempore. Le parola se refere o al periodo de claritate quando le Sol es super le horizonte local, o al die complete comprehendente un periodo de obscuritate e un periodo de claritate. Differente definitiones de die es basate super le movimento apparente del sol a transverso del celo (die solar). Le ration pro iste movimento apparente es le rotation del Terra circa su axe, assi como le revolution del Terra in un orbita circa le Sol.

Secundo le costume antique, un nove die se initia o al levar o al poner del Sol in le horizonte local. Le momento exacte e le intervallo inter duo levares del Sol o duo poneres del Sol depende del position geographic (longitude e latitude), e le momento intra le anno.

Un die plus constante pote esser definite per le passage del Sol a transverso del meridiano local, lo que occurre al mediedie local (*culmination superior*) o al medienocte local (*culmination inferior*). Le momento exacte depende del longitude geographic, e in un grado minor del momento intra le anno. Le longor de un tal die es quasi constante. Isto es le tempore indicate per le *quadrantes solar*.

Un melioration ulterior defini un Sol medie ficticie que se move con velocitate constante super le equator; le velocitate es le mesme que le velocitate medie del Sol real, mais isto remove le variation que occurre durante le anno a mesura que le Terra percurre su orbita circa le Sol.

## Die civil
Pro propositos civil, desde le medietate del seculo XIX, quando se comenciava a usar ferrovias con horarios regular, un hora de horologio commun ha essite definite pro un integre region basate super le hora solar local medie de alcun meridiano central. Pro tote le mundo, circa 30 fusos horari similar ha essite definite. Le principal es le hora del meridiano de Greenwich, tamben denominate "hora mundial" o UTC (*Coordinated Universal Time*).

Le convention commun actual es que le die civil se comencia a medienocte, lo que es proxime al momento del culmination inferior del Sol medie al meridiano central del fuso horari. Un die es communmente dividite in 24 horas de 60 minutas de 60 secundas cata uno.

Considerante le annos bissextil, un die de horologio civil ha un duration de 86.400 o 86.401 secundas del SI (o theoricamente 86.399 si necessari, lo que nunquam occurreva).

In Astronomia le die sideral tamben es usate; illo es circa 3 minutas e 56 secundas plus curte que le die solar, e proxime al effective periodo de rotation del Terra.

## Conversiones

Un die solar ha 24 horas o 1440 minutas o 86400 secundas.
Le die sideral ha 23 horas, 56 minutas e 4 secundas.

## Vide etiam
* septimana; le nomines del dies del septimana in interlingua
* mense
* anno
* data
Dominica

Le **dominica** es secundo le norma ISO 8601 le septime e ultime die del septimana.
## Etymologia
Initialmente le romanos lo appellava *dies Solis* (die del Sol). Postea su nomine habeva essite cambiate in *Dominis dies* (die del Senior) proque a iste die le christianos adorava lor Deo. In le linguas germanic le nomine comocunque significa "die del Sol", proque le tribos german ancian habeva prestate le termino del latino (vide etiam calco).
## Referentias
Derecto

**Derecto** es un ordine juridic que se exprime normativemente 
(conjuncto de normas) pro reger un societate, regular su conducta e 
resolver su conflictos.

Un del questiones in le qual illes qui studia le derecto nunquam 
trova accordo es in su definition. Desde tempores immemorial on 
ha proposte diverse definitiones, sin que existe ancora qualcun 
consenso usque nunc. Le studio del concepto del derecto lo 
realisa un de su brancas, le Philosophia del derecto.

## Origine

Le nascimento del derecto es etiam de natura controvertite, 
scisse in duo posturas:

* le derecto nasce como reparation a un offensa physic o moral que un persona inflige a un altere.
* le derecto nasce pro regular le indemnisation debite per le incumplimento de un parola date.

Historicamente, le nascimento del Norma juridic se produce como 
imposition de qui exerce le Poter. Iste postura se suavisa in 
periodos historic posterior usque arrivar a systemas como le occidental 
vigente in que le leges surge mediante le Populo 
pro medio del election que iste face ab le Poter legislativo.

Le derecto nasce de lo que on denomina fontes del derecto 
e que es:

* Le lege.
* Le Costume.
* Le Principios general del derecto.
* Le Jurisprudentia.

## Contento

Traditionalmente, le derecto se ha dividite in le categorias de 
derecto public e de derecto private. Non obstante iste 
division ha essite ampliamente criticate et in le actualitate 
non ha tanto fortia, ante le apparition del Ordenamento juridic 
in le qual le diferentias inter lo public e lo private non son tanto 
evidente. Un del exponentes de iste confusion es le derecto Laboral, 
in le qual le relation private inter travaliator e Impressario 
se trova fortemente intervenite per un normativa public.

## Brancas juridic

* Derecto administrative
** Derecto urbanistic
* Derecto civil
** Derecto del personas
** Derecto de cosas
*** Le Proprietate
*** Le Possession
*** le Usufructo (uso e habitation)
*** Le Servitude
** Derecto de familia
*** Paternite e filiation
*** Derecto de alimentos
*** Tutela
*** Curatela
*** Matrimonio
*** Separation legal e Divorcio
*** Adoption
** Derecto de obligationes
*** Obligationes
*** Contractos
**** Aleatorio o de Sorte
**** Arrentamento o Locar
**** Compra e venta
**** Compromisso
**** Deposito
**** Fidantia
**** Hypotheca
**** Mandato
**** Permuta
**** Prenda
**** Prestamo
** Derecto de successiones
*** Le Testamento
*** Le Succession attestate
*** Le Succession inattestate
** Derecto nobiliari
* Derecto informatic
* Derecto international
** Derecto international private
** Derecto international public
* Derecto laboral
* Derecto mercantil
** Contractos mercantil
** Derecto concursal
** Derecto de societates
** Titulos e Valores
* Derecto penal
** Parte general del Derecto penal
** Parte special del Derecto penal
* Derecto politic
** Derecto constitutional
* Derecto fiscal
* Derecto processal
** Derecto processal administrative
** Derecto processal civil
** Derecto processal laboral
** Derecto processal penal
* Philosophia del Derecto
** Scientia del Derecto
** Theoria del Derecto
** Sociologia del Derecto
* Historia del Derecto
** Derecto roman
Confession

**Confession** es le declaration o recognition, public o private, de lo que un persona crede o de su peccatos personal.

## Confession de peccatos
### Etymologia

Le termino "confession del peccatos" in le Biblia, traduce le hebr. *todah*, litt. "laude", e le gr. *(ex)homologeomai*. Le duple significato del terminos hebraic e grec se explica con le gratitude del credente a Deo, le qual respondeva al confession del peccatos con Su pardono, e non con Su judicamento.

### Definition

* In le Vetule Testamento le confession del peccatos (C.D.P.) eveni normalmente durante le culto comunitari. Un su expression typic es le si-dicite Psalmos penitentiari cuje contento es formulate in terminos generic justo pro permitter le application al communitate del credentes, sin cader in un casuistica individual. Non manca, tamem, casos clarmente individual de C.D.P., p. ex. in Isa. 6:5, anque illo, tamen, in le contexto del templo de Jerusalem, indicate per 1 Reg. 8:31 e seq. como le loco in le qual le confession debeva evenir. Le Vetule Testamento conta nos alsi de antique exemplos de peccatos sequite per un confession: Jos. 7:16-21, in le qual le identitate del culpabile esseva accertate per tirar al sorte; 1 Sam. 15:24, in le qual ante le condemnation del culpabile es elimitate le consequentia le plus obvie de su culpa. Un special sacrificio pro le peccatos involuntari, accompaniava le confession in Lev. 5:5 e Num,. 5:6. Mesmo le liturgia del die del expiation presuppone logicamente le C.D.P.. Es interessante que, benque le C.D.P. es normalmente sequite per le pardono, nos ha casos in le qual le pena es solmente remittite partialmente: Exo. 34:6; 2 Sam. 12:13. Generalmente le C.D.P. es pronunciate per un representante autorisate del populo: Exo. 32:31 (cfr. Moses); Lev. 16:21, le grande sacerdote. 1 Sam. 12:19; 15:25; 1 Reg. 8:28-52; Jer. 3:18. Il ha anque le C.D.P. directe per le culpabile in Lev. 5:5 e mesmo per un non-israelita: Exo. 10:16 (le pharaon del Exodo).

* In le Judaismo il ha, ab un latere, le confession collective, national, del culpa, p. ex. Exo. 9:6-10:2; Neh. 9:1-37; Dan. 9:4-20; le Psalmos de Salomon 2:15-18 e 8:7-13 cfr. Pseudoepigraphos; del altere latere se developpa le senso del responsabilitate e ergo del culpabilitate del individuo. C.D.P. individual es, pro isto, testificate apud le gruppo de Qumran.

* Il le Nove Testamento, non se parla del C.D.P., ma del acto de confessar, con le verbo indicate antea. In ultra, se parla multo minus de confessar le peccatos que de confessar Christo, o le fide, etc. (Cfr. Confession de fide). Le passages del Nove Testamento, que explicitemente parlac del C.D.P. es solmente nimie: Cfr. Mat. 3:6; Mar. 5:1; Act. 19:18; Jac. 5:16; 1 Joh. 1:9. Le confession del proprie culpas, tamen, es implicite in passages como Mat. 6:12 e par. Luc. 5:8, 15:18, in le qual le confession pare necessari (al minus del puncto de vista del peccator) pro le restablimento del proprie relation con Deo, con Christo, con le proximo. Le biblistas catholic roman recognosce que le Nove Testamento non parla del C.D.P. in le terminos formulate postea per le catholicismo roman.

## Vide etiam
* Peccato
Didactica

## Definition
Le **didactica** es un genere litterari cuje objectivo principal es le exposition educative de ideas. On distingue inter le generes didactic le oratoria, le essayo, le biographia e le chronica.

## Vide etiam
* Education
Tempore solar

Le **die solar** es le tempore inter duo passages successive del Sol per le meridiano terrestre, computate como 24 horas.

Iste tempore es un pauc plus que le die sideral.
Tempore sideral

Le **die sideral** es le tempore que un planeta consume pro executar un rotation complete.

In le caso del Terra, le die sideral equivale a 23 horas, 56 minutas e 4 secundas.

A causa del movimento del Terra circum le Sol, le Terra completa su rotation ante que le die solar se completa.
Debian

**Debian** es un systema de operation libere pro computatores. Un systema de operation es le collection de programmas e utensiles qui face functionar un computator. Al centro de un systema de operation es le nucleo. Le nucleo es le plus fundamental programma in le computator: illo face tote le controlo del computator e permitte que illo initia altere programmas. Currentemente, Debian usa le nucleo Linux (como Debian GNU/Linux), un nucleo libere create initialmente per Linus Torvalds e supportate per milles de programmatores in tote le mundo. Le grande parte del utensiles qui es etiam essential pro le systema de operation veni de GNU; iste utensiles etiam es libere. Il ha etiam sub-projectos in curso pro crear distributiones de Debian con le ancian nucleo UNIX BSD, e le nucleo GNU Hurd (como Debian GNU/Hurd).

Debian es un projecto de disveloppamento totalmente voluntari basate super le Internet. Il ha centos de voluntarios qui labora pro Debian. Le plus grande parte de illes es incargate de un parve numero de pacchettos de software, e es multo familiar con le software que illes pacchetta. Iste voluntarios observa un numero de regulas stricte qui governa le maniera in le qual le pacchettos debe esser assemblate. Le regulas es create cooperativemente per le Internet in listas de currero electronic.

Le philosophia del projecto importa multo a Debian. Le contracto social de Debian (disponibile in multe linguas) promitte que Debian essera totalmente libere pro semper; Debian mesme es facite de multe parve pacchettos pro permitter modificationes facile pro diverse usos.

Le Projecto Debian esseva annunciate in 1993 per Ian Murdock e Debian 0.01 esseva publicate le 15 septembre, 1993, e le prime publication *stable* esseva facite in 1996.

## Vide etiam
* Software libere
* Ubuntu
* Ian Murdock
Debian GNU/Hurd

**Debian GNU/Hurd** es un systema de operation de Debian con utensiles de GNU, e le nucleo de GNU, Hurd.

## Vide etiam
* Debian
Canto

Un **canto** es un componsition musical relativemente parve. Cantos generalmente ha un lyrica et un melodia musical que on pote cantar, con o sin *accompaniamento* de instrumentos musical.

In multe traditiones musical, inclusive musica popular, un canto distincte es recogniscite como un combination del lyrica, melodia e alicun elementos instrumental. In alicun traditiones altere de musica, per exemplo hymnos christian, un lyrica o poema es sovente harmonisate con un melodia que ha un origine distincte. Per exemplo, le hymno national del Statos Unite de America, *[[The Star-Spangled Banner]]*, esseva create per le harmonisation de un poema de 1814 e un melodia anterior.